ଭୁବନେଶ୍ୱର, ଅକ୍ଟୋବର ୬(ଲୋକାଲ ୱାୟାର): ଏକ ସୁସ୍ଥ ସମାଜ ଗଠନ ସହ ଏହାକୁ ଆଲୋକିତ କରିବାକୁ କଳା ଓ ସଂସ୍କୃତିକୁ ପ୍ରୋତ୍ସାହିତ କରିବା ଜରୁରି ବୋଲି ଉପରାଷ୍ଟ୍ରପତି ଏମ. ଭେଙ୍କୟାନାଇଡ଼ୁ ରବିବାର କିଟ୍ ବିଶ୍ୱବିଦ୍ୟାଳୟ ପରିସରରେ ଅନୁଷ୍ଠିତ ୩୯ତମ ବିଶ୍ୱ କବି ସମ୍ମିଳନୀରେ ଯୋଗ ଦେଇ କହିଛନ୍ତି ।
ସମ୍ମିଳନୀରେ ଉପସ୍ଥିତ ଜନତାଙ୍କୁ ଉଦବୋଧନ ଦେଇ ସେ କହିଥିଲେ, କଳିଙ୍ଗ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜି (କିଟ) ଏବଂ କଳିଙ୍ଗ ଇନଷ୍ଟିଚ୍ୟୁଟ ଅଫ ସୋସିଆଲ ସାଇନ୍ସେସ (କିସ)କୁ ଆସି ମୁଁ ଆନନ୍ଦିତ ।
ଦେଶ ତଥା ବିଦେଶର ୨୭ ହଜାର ଛାତ୍ରଛାତ୍ରୀଙ୍କୁ ନେଇ ଏହି ଶିକ୍ଷାନୁଷ୍ଠାନର ଗୌରବ ଦିନକୁ ଦିନ ବୃଦ୍ଧି ପାଇବାରେ ଲାଗିଛି ।
ଉକ୍ରର୍ଷ ପ୍ରତି ପୂର୍ଣ୍ଣ ସମର୍ପଣ ଲାଗି ଏହି ଶିକ୍ଷାନୁଷ୍ଠାନ ବିଭିନ୍ନ ଅନ୍ତର୍ଜାତୀୟ ତଥା ଜାତୀୟ ପୁରସ୍କାର ଓ ସମ୍ମାନ ପାଇଥିବା ଜାଣି ମୁଁ ଆନନ୍ଦିତ ।
ଜନଜାତି ସମୁଦାୟର ପିଲାମାନଙ୍କୁ ଶିକ୍ଷା ଦାନ ଲାଗି ଏହି ଶିକ୍ଷାନୁଷ୍ଠାନର ପ୍ରୟାସ ମଧ୍ୟ ବାସ୍ତବରେ ଉଲ୍ଲେଖନୀୟ ।
ସମସ୍ତଙ୍କୁ ଉନ୍ନତମାନର ଶିକ୍ଷା ପ୍ରଦାନ କରି 'ଉକ୍ରର୍ଷ ମାନ୍ୟତା' ପାଇଥିବା କିଟକୁ ମୁଁ ଅଭିନନ୍ଦନ ଜଣାଉଛି । ମୁଁ ମଧ୍ୟ ଏହି ଅବସରରେ କିଟର ଉତ୍ସାହୀ ପ୍ରତିଷ୍ଠାତା ଅଚ୍ୟୁତ ସାମନ୍ତଙ୍କୁ ଅଭିନନ୍ଦନ ଏବଂ ପ୍ରଶଂସା ଜଣାଇବାକୁ ଚାହେଁ ।
ଶାନ୍ତି ଓ ଭ୍ରାତୃତ୍ୱ ଭାବର ପ୍ରୋତ୍ସାହନ ଲାଗି କବିତାକୁ ଶ୍ରେଷ୍ଠ ମାଧ୍ୟମ ଭାବେ ପରିକଳ୍ପନା କରିଥିବାରୁ ତାଙ୍କୁ ମୁଁ ପ୍ରଶଂସା କରିବାକୁ ଚାହେଁ ।
ବିଶ୍ୱ କବି ସମ୍ମିଳନୀ ଚଳିତ ବର୍ଷ ଭାରତର ଏହି ସୁନ୍ଦର ଏବଂ ଐତିହାସିକ ରାଜ୍ୟ ଓଡ଼ିଶାରେ ଆୟୋଜନ କରାଯିବା ଆମ ସମସ୍ତଙ୍କ ପାଇଁ ଗୌରବର ବିଷୟ ।
ଏହି ସମ୍ମିଳନୀର ବିଷୟବସ୍ତୁ "କବିତା ମାଧ୍ୟମରେ ସହୃଦୟତା" ଦ୍ୱାରା ମୁଁ ଗଭୀର ଭାବେ ପ୍ରଭାବିତ ।
ମୋର ବିଶ୍ୱାସ ଯେ କରୁଣା ଆମ ସମସ୍ତଙ୍କର ଜନ୍ମଜାତ ପ୍ରବୃତି ।
ଏହାକୁ ଆମେ ହୃଦୟଙ୍ଗମ କରିବା ଉଚିତ ଏବଂ ଯେ ପର୍ଯ୍ୟନ୍ତ ଏହା ଆମ ଅଭ୍ୟାସ ଓ କାର୍ଯ୍ୟରେ ପରିଣତ ନହୋଇଛି ଏହାକୁ ସଚେତନ ଭାବେ ଅଭ୍ୟାସ କରିବା ଉଚିତ ।
ଯେତେବେଳେ କବିତାର ଶକ୍ତିଶାଳୀ ମାଧ୍ୟମରେ ପ୍ରଚାରିତ ହୋଇଥାଏ, ଏଥିରେ ଦୁନିଆକୁ ବଦଳାଇ ଦେବାର ସାମର୍ଥ୍ୟ ଥାଏ ।
ମାନବୀୟ ଭାବନାର ସବୁଠୁ ଚମକ୍ରାର ଅଭିବ୍ୟକ୍ତି ହେଉଛି କବିତା । ଏହା ଗଭୀର ଅନ୍ତଃଦୃଷ୍ଟିକୁ ବ୍ୟକ୍ତ କରିଥାଏ, ଭାବନାକୁ ବିସ୍ତାରିତ କରିଥାଏ ତଥା ମାନବୀୟ ଅଭିଜ୍ଞତାକୁ ଉଚ୍ଚସ୍ତରର ଚେତନା ଆଡ଼କୁ ନେଇଯାଇଥାଏ ।
କବିତା କେବଳ ଏକ ରଚନା ନୁହେଁ, ଏହା ଏକ ସୁନ୍ଦର ଅଭିବ୍ୟକ୍ତି । କବିମାନେ କେବଳ ସାଧାରଣ ଶବ୍ଦଗୁଡ଼ିକ ମାଧ୍ୟମରେ ନିଜକୁ ବ୍ୟକ୍ତ କରିନଥା'ନ୍ତି ବରଂ ସେମାନେ ନିଜ ଶବ୍ଦ ଜରିଆରେ ଚିତ୍ର ଆଙ୍କିଥାନ୍ତି ।
ସେମାନେ ପଦ, ଛନ୍ଦ ଓ ମାଧୁର୍ଯ୍ୟ ମାଧ୍ୟମରେ ଜୀବନ ସଂଚାର କରିଥାନ୍ତି ।କବିତା ଗଭୀର ଭାବନାକୁ ବ୍ୟକ୍ତ କରିଥାଏ, ଚମକ୍ରାର ଚିତ୍ର ଓ ଲାଳିତ୍ୟ ସୃଷ୍ଟି କରିଥାଏ ଏବଂ ସତ୍ୟକୁ ସୁନ୍ଦର ଭାବେ ପରିବେଷଣ କରିଥାଏ ।
କବିତା ସହିତ ଭାରତର ସମ୍ପର୍କ ଏହାର ସଭ୍ୟତା ଭଳି ପ୍ରାଚୀନ । ପ୍ରାଚୀନ ଭାରତରେ କବିତା ଅଧିକ ସମୃଦ୍ଧ ହୋଇଥିଲା ।
ରାମାୟଣ ଓ ମହାଭାରତ ଭଳି ମହାନ ଭାରତୀୟ ମହାକାବ୍ୟକୁ ବର୍ତ୍ତମାନ ସୁଦ୍ଧା ରଚିତ ହୋଇଥିବା କବିତା ମଧ୍ୟରୁ ସବୁଠୁ ଶ୍ରେଷ୍ଠ ଉଦାହରଣ ଭାବେ ବିବେଚନା କରାଯାଇଥାଏ ।
ଏସବୁ ମହାକାବ୍ୟ ଭାରତୀୟ ପରମ୍ପରାର ଗନ୍ତାଘର ଏବଂ ନୈତିକତା, ଧର୍ମ, ରାଜନୀତି ଓ ଆଦର୍ଶର ମହାନ ବିଶ୍ୱକୋଷ ।
ମୋର ବିଶ୍ୱାସ ଯେ ଏକ ସଚେତନ ଏବଂ ସୁସ୍ଥ ସମାଜ ଗଠନ ଲାଗି କଳା ଓ ସଂସ୍କୃତିର ପ୍ରୋତ୍ସାହନ ଜରୁରି ।
କଳା ସମାଜରେ ସୃଜନଶୀଳତାକୁ ପରିପୃଷ୍ଟ କରିଥାଏ । ସୃଜନାତ୍ମକ ସ୍ୱର ନଥିଲେ ସମାଜ ନିଶ୍ଚଳ ହୋଇଯାଇଥାଏ । ଜୀବବିଜ୍ଞାନୀମାନଙ୍କ ଯୁକ୍ତି ହେଉଛି ମାନବୀୟ କ୍ରମବିକାଶର ସବୁଠୁ ଗୁରୁତ୍ୱପୂର୍ଣ୍ଣ ପଦକ୍ଷେପ ହେଉଛି ସୃଜନଶୀଳତାର ବିକାଶ ।
ସୃଜନଶୀଳ ବ୍ୟକ୍ତିଙ୍କ ବିନା ସମାଜର ପ୍ରଗତି ସମ୍ଭବ ନୁହେଁ । କଳାକାରମାନେ ଜୀବନକୁ ଅଧିକ ଜୀବନ୍ତ କରିଥାନ୍ତି ।
କିଛି କଳାକାର ଆମ ଜୀବନରେ ପରିବର୍ତ୍ତନ ଆଣିଥାନ୍ତି, ସେମାନେ ଆମ ଦୃଷ୍ଟିକୋଣକୁ ବଦଳାଇ ଦେଇଥାନ୍ତି ।
ଗୋଟିଏ ପଢ଼ିରୁ ଅନ୍ୟ ପିଢ଼ି ମଧ୍ୟରେ ମୂଲ୍ୟବୋଧ ଓ ଜ୍ଞାନର ହସ୍ତାନ୍ତରଣରେ କବିତା ଏକ ଶକ୍ତିଶାଳୀ ମାଧ୍ୟମ ଭାବେ କାର୍ଯ୍ୟ କରିଥାଏ ।
ସଂଗୀତ ଓ କବିତାକୁ ଉପଯୋଗ କରି ନୈତିକତା ଏବଂ ମୂଲ୍ୟବୋଧର ଜ୍ଞାନ ଓ ଶିକ୍ଷା ଗୋଟିଏ ପିଢ଼ିରୁ ଅନ୍ୟ ପିଢ଼ିକୁ ହସ୍ତାନ୍ତରିତ ହୋଇ ଆସୁଛି । ଜ୍ଞାନ ଏପରିକି ବୈଜ୍ଞାନିକ ଜ୍ଞାନ ସଂଚାରଣ ଲାଗି ଭାରତୀୟ ପରମ୍ପରା କବିତା ଉପରେ ନିର୍ଭର କରି ଆସିଛି ।
ସର୍ବୋପରି, ମାନସିକତା, ଚିନ୍ତାଧାରା ଓ ସାମାଜିକ ମାନ୍ୟତାକୁ ପରିବର୍ତନ କରିବାର ସାମର୍ଥ୍ୟ କବିତା ପାଖରେ ରହିଛି । ସହାନୁଭୂତିଶୀଳ ବିଶ୍ୱ ପାଇଁ କବିତା ସବୁଠୁ ଶକ୍ତିଶାଳୀ ମାଧ୍ୟମ ହୋଇପାରିବ ।
ଗାନ୍ଧୀ ସତ୍ୟ ଓ ଅହିଂସାର ଦୂତ ଥିଲେ, ଆଜି ଏହାର ଆବଶ୍ୟକତା ରହିଛି । ସମଗ୍ର ବିଶ୍ୱ ଗୋଟିଏ ପରିବାର । ଦିନେ ଭାରତ ଥିଲା ବିଶ୍ୱର ଗୁରୁ ଏବଂ ଦେଶବିଦେଶର ଛାତ୍ରଛାତ୍ରୀ ଅଧ୍ୟୟନ କରିବାକୁ ନାଳନ୍ଦା ଆସୁଥିଲେ ।
ସେ କହିଥିଲେ, ଦେଶରେ ସବୁ ଭାଷା ସମ୍ମାନୀୟ ଏବଂ ମାତୃଭାଷା ସବୁଠାରୁ ଅଧିକ ସମ୍ମାନୀୟ ।
ପରମ୍ପରା ଓ ମୂଲ୍ୟବୋଧକୁ ବଞ୍ଚାଇ ରଖିବା ଜରୁରି ହୋଇଥିବାରୁ ଯୁବପିଢ଼ି ଏଥିପତି ଗୁରୁତ୍ୱ ଦେବାକୁ ଉପରାଷ୍ଟ୍ରପତି ଆହ୍ୱାନ ଦେଇଥିଲେ ।
ସଭାରେ ଉପରାଷ୍ଟ୍ରପତି ଓଡ଼ିଆରେ ଭାଷଣ ଆରମ୍ଭ କରି ସେ ଓଡ଼ିଶା ଆସି ଅଧିକ ଉଲ୍ଲସିତ ବୋଲି କହିଥିଲେ । ଦେଶବିଦେଶର ବହୁ ସଂଖ୍ୟକ କବି ଏହି ସମ୍ମିଳନୀରେ ସାମିଲ ହୋଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
